pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 8 – 21 กรกฎาคม 2565
วันเสาร์ที่ 23 กรกฎาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 8 – 21 กรกฎาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 8 – 21 กรกฎาคม 2565 พบการกระทําผิด จํานวน 988 คดี คิดเป็นเงินค่าปรับ 17.22 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 21 กรกฎาคม 2565) พบว่ามีการกระทําผิด จํานวน 988 คดี คิดเป็นเงินค่าปรับ 17.22 ล้านบาท โดยแยกเป็น สุรา จํานวน 549 คดี ค่าปรับ 4.37 ล้านบาท ยาสูบ จํานวน 328 คดี ค่าปรับ 10.40 ล้านบาท ไพ่ จํานวน 19 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 32 คดี ค่าปรับ 0.30 ล้านบาท น้ําหอม จํานวน 5 คดี ค่าปรับ 0.15 ล้านบาท รถจักรยานยนต์ จํานวน 24 คดี ค่าปรับ 0.77 ล้านบาท และสินค้าอื่น ๆ จํานวน 31 คดี ค่าปรับ 1.15 ล้านบาท โดยมีของกลางแยกเป็นสุรา จํานวน 4,409.245 ลิตร ยาสูบ จํานวน 18,383 ซอง ไพ่ จํานวน 255 สํารับ น้ํามันและผลิตภัณฑ์น้ํามัน จํานวน 12,195.000 ลิตร น้ําหอม จํานวน 2,864 ขวด รถจักรยานยนต์ จํานวน 32 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 21 กรกฎาคม 2565 พบว่ามีการกระทําผิด จํานวน 22,282 คดี คิดเป็นเงินค่าปรับ 403.54 ล้านบาท โดยแยกเป็น สุรา จํานวน 12,092 คดี ค่าปรับ 105.12 ล้านบาท ยาสูบ จํานวน 7,624 คดี ค่าปรับ 204.49 ล้านบาท ไพ่ จํานวน 336 คดี ค่าปรับ 3.23 ล้านบาท น้ํามันและผลิตภัณฑ์น้ํามัน จํานวน 682 คดี ค่าปรับ 25.93 ล้านบาท น้ําหอม จํานวน 101 คดี ค่าปรับ 9.74 ล้านบาท รถจักรยานยนต์ จํานวน 918 คดี ค่าปรับ จํานวน 21.39 ล้านบาท และสินค้าอื่น ๆ จํานวน 529 คดี ค่าปรับ 33.64 ล้านบาท โดยมีของกลางแยกเป็นน้ําสุรา จํานวน 185,624.745 ลิตร ยาสูบ จํานวน 3,223,246 ซอง ไพ่ จํานวน 19,869 สํารับ น้ํามันและผลิตภัณฑ์น้ํามัน จํานวน 887,259.000 ลิตร น้ําหอม จํานวน 288,427 ขวด รถจักรยานยนต์ จํานวน 1,123 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/848-2565-8-21-2565-33
รัฐบาลไทย-ข่าวทำเนียบรัฐบาล-“กระทรวงเกษตรฯ” จับมือสถาบันอาหาร กระทรวงอุตสาหกรรมขับเคลื่อนเกษตรมูลค่าสูง
วันพฤหัสบดีที่ 16 มิถุนายน 2565
“กระทรวงเกษตรฯ” จับมือสถาบันอาหาร กระทรวงอุตสาหกรรมขับเคลื่อนเกษตรมูลค่าสูง
ตั้งเป้าขึ้นแท่นประเทศผู้ส่งออกอาหารทอปเทนของโลก ตอบโจทย์ความมั่นคงด้านอาหารและเพิ่มรายได้เกษตรกรอย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และคณะ ได้ร่วมประชุมหารือความร่วมมือระหว่างกระทรวงเกษตรและสหกรณ์กับสถาบันอาหาร ณ ห้องประชุม 1 อาคาร A สถาบันอาหาร โดยมี นางอรรชกา สีบุญเรือง ประธานกรรมการสถาบันอาหาร นางอนงค์ ไพจิตรประภาภรณ์ ผู้อํานวยการสถาบันอาหาร นางนิตยา พิระภัทรุ่งสุริยา รองผู้อํานวยการสถาบันอาหาร นางสาวรพีพร สุทาธรรม ผู้อํานวยการฝ่ายวิจัยและกลยุทธ์ นายพงศ์ไท ไทโยธิน ผู้อํานวยการสํานักวิจัยเศรษฐกิจการเกษตร สํานักงานเศรษฐกิจการเกษตร (สศก.) พร้อมด้วยเจ้าหน้าที่ผู้เกี่ยวข้อง ร่วมด้วย โดยมีประเด็นหารือ ที่เกี่ยวข้องกับการดําเนินงานของกระทรวงเกษตรและสหกรณ์ ที่สําคัญดังนี้ (1) โครงการอาหารแห่งอนาคต (Future Food) โดยพัฒนาต่อยอดโครงการโปรตีนทางเลือกใหม่ (Alternative proteins) จากพืชและแมลง เช่น ถั่วเขียว เห็ด สาหร่าย ผํา และแมลง (2) โครงการส่งเสริม Start Up เกษตร และ SMEs เกษตรเป็นโครงการความร่วมมือระหว่างกระทรวงเกษตรและสหกรณ์ ร่วมกับสภาอุตสาหกรรมแห่งประเทศไทย (3) โครงการมหานครผลไม้และการพัฒนาอุตสาหกรรมผลไม้ (4) โครงการ Eastern Thailand Food Valley และ (5) โครงการพัฒนาสินค้าประมงขององค์กรชุมชนประมงท้องถิ่น (6)การพัฒนาสินค้าฮาลาลซึ่งมีตลาดกว่า2พันล้านคนเป็นต้น โดยการหารือความร่วมมือระหว่างกระทรวงเกษตรและสหกรณ์กับสถาบันอาหาร ครั้งนี้เพื่อเป็นการขยายความร่วมมือในการพัฒนาสินค้าเกษตรอาหาร สู่เกษตรมูลค่าสูง โดยเน้นการนําองค์ความรู้ และงานวิจัยในส่วนต่างๆ ที่มี มาใช้ในการแปรรูป การวิจัยตลาด การออกแบบผลิตภัณฑ์ การพัฒนาผลิตภัณฑ์และการสร้างแบรนด์สินค้าเกษตรอาหารให้สอดรับกับความต้องการของกลุ่มลูกค้าทั้งในและต่างประเทศ
นายอลงกรณ์ กล่าว่า โลกกําลังเกิดปัญหาความมั่นคงด้านอาหารจากวิกฤติโควิด19 สงครามรัสเซีย-ยูเครนและความเปลี่ยนแปลงของภูมิอากาศจึงเป็นโอกาสของประเทศไทยในฐานะประเทศผู้ผลิตสินค้าเกษตรและส่งออกอาหารลําดับ 13 ของโลกจะเร่งพัฒนาภาคการผลิตผลผลิตทางการเกษตรและสร้างมูลค่าเพิ่มสู่เกษตรมูลค่าสูงหนึ่งในหมุดหมายของแผนพัฒนาเศรษฐกิจและสังคมแห่งชาติฉบับที่ 13 ตามนโยบสบรัฐมนตรีว่าการกระทรวงเกษตรฯ ดร.เฉลิมชัย ศรีอ่อน เพื่อสร้างรายได้ให้กับประเทศและเพิ่มรายได้ให้กับเกษตรกรอย่างยั่งยืน ตอบโจทย์อนาคตแห่งโอกาสของประเทศไทย ดังนั้นความร่วมมือระหว่างกระทรวงเกษตรและสหกรณ์กับสถาบันอาหาร กระทรวงอุตสาหกรรมจึงมีความสําคัญต่อการขับเคลื่อนสู่เป้าหมายการนําประเทศไทยในฐานะครัวโลกสู่ประเทศผู้ส่งออกอาหารทอปเทนของโลกตามมติของคณะรัฐมนตรี.
รัฐบาลไทย-ข่าวทำเนียบรัฐบาล-สกู๊ป การประชุมสุดยอดอาเซียน - สหรัฐอเมริกา สมัยพิเศษ
วันพุธที่ 1 มิถุนายน 2565
สกู๊ป  การประชุมสุดยอดอาเซียน - สหรัฐอเมริกา สมัยพิเศษ
ณ กรุงวอชิงตัน สหรัฐอเมริกา ระหว่างวันที่ 11 ถึง 15 พฤษภาคม 2565
สกู๊ป ผลสําเร็จการประชุมสุดยอดอาเซียน - สหรัฐอเมริกา สมัยพิเศษ ณ กรุงวอชิงตัน สหรัฐอเมริกา
สกู๊ป (รองโฆษกฯ ไตรศุลี) นายกรัฐมนตรีพบปะคนไทยในสหรัฐอเมริกา
สกู๊ป ไทยจับมือสหรัฐฯ เดินหน้าร่วมมือนิเวศนวัตกรรมสู่ความยั่งยืน
สกู๊ป “ขี้เมาไก่” อาหารไทยยอดนิยม หนึ่งใน Soft Power ไทย ดังไกลถึงอเมริกา
สกู๊ป (โฆษกฯ ธนกร) การประชุมสุดยอดอาเซียน - สหรัฐอเมริกา สมัยพิเศษ ครั้งที่ 2 ณ กรุงวอชิงตัน สหรัฐอเมริกา
รัฐบาลไทย-ข่าวทำเนียบรัฐบาล-อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน
วันจันทร์ที่ 7 มีนาคม 2565
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน “เอนก” แจงพร้อมจัดสนามสอบเฉพาะที่มีมาตรการความปลอดภัยขั้นสูงสุด ประสาน ทปอ.- ทุกกระทรวงจัดหน่วยพิเศษดูแล แยกสอบเป็นสัดส่วน แยกกลุ่มผู้สัมผัสเสี่ยงสูง กลุ่มผู้ติดเชื้อ เน้นการระบายอากาศที่ดี
เมื่อวันที่ 1 มี.ค.65 ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า จากการที่มีความกังวลว่านักเรียนหรือนักศึกษาที่ตรวจพบเชื้อโควิด-19 อาจหมดสิทธิสอบเข้ามหาวิทยาลัย ในปีการศึกษา 2565 อว. ได้ทํางานร่วมกับ ทปอ. ซึ่งเป็นผู้รับผิดชอบดําเนินการสอบคัดเลือกระบบ TCAS ขอยืนยันว่า จะให้สิทธิสําหรับทุกคนที่ประสงค์จะเข้าสอบ และจะจัดการอย่างเต็มที่เพื่อให้ได้เข้าสอบอย่างที่ตั้งใจ โดยขณะนี้ได้มีการทํางานร่วมกันใน 4 กระทรวง ได้แก่ กระทรวงศึกษาธิการ (ศธ.) การอุดมศึกษา วิทยาศาสตร์ วิจัยและนวัตกรรม (อว.) กระทรวงสาธารณสุข (สธ.) และกระทรวงมหาดไทย (มท.) เพื่อกําหนดแนวทางเตรียมความพร้อมในการอํานวยความสะดวกให้นักเรียนที่ติดเชื้อ อยู่ระหว่างการรักษาอาการของโรคโควิด-19 มีอาการเล็กน้อยหรือไม่มีอาการ และกลุ่มผู้มีความเสี่ยงสูงให้ได้เข้าสอบ ตามมาตรการที่ ศบค. กําหนด โดยได้มีการจัดสนามสอบที่มีมาตรการดูแลความปลอดภัยขั้นสูงสุด และได้ประสานหน่วยบริการสาธารณสุขตามระบบอนามัยโรงเรียนในการคัดกรองและให้คําแนะนําด้านสาธารณสุข จัดให้มีพื้นที่แยกสําหรับจัดการสอบเป็นสัดส่วน แยกกลุ่มผู้สัมผัสเสี่ยงสูง กลุ่มผู้ติดเชื้อ เน้นการระบายอากาศที่ดี จัดที่นั่งสอบห่างกันไม่น้อยกว่า 2 เมตร รวมทั้งกําหนดให้ผู้เข้าสอบต้องสวมหน้ากากอนามัยตลอดระยะเวลาที่เข้าสอบและลดการสัมผัสสิ่งต่างๆ
ด้าน ศ.ดร.นพ.สิริฤกษ์ ทรงศิวิไล ปลัด อว. กล่าวเพิ่มเติมว่า การสอบคัดเลือกระบบ TCAS ในปีนี้มีจํานวนผู้สมัคร GAT/PAT และวิชาสามัญ รวมทั้งสิ้น 183,228 คน โดยเป็นการสอบ GAT-PAT จํานวน 177,853 คน และสอบวิชาสามัญ จํานวน 155,282 คน โดย ทปอ. ได้จัดให้มีสนามสอบทั้งหมด 213 สนามสอบทั่วประเทศ และจะจัดสนามสอบที่กําหนดเพิ่มขึ้นเป็นการเฉพาะสําหรับผู้ติดเชื้อที่มีอาการเล็กน้อย หรือไม่มีอาการ หรือมีความเสี่ยงสูง ตามที่กําหนดในที่ประชุม ศบค. ครั้งที่ 4/2565 วันที่ 23 ก.พ. 2565 ซึ่งผู้ประสงค์จะเข้าสอบที่อยู่ในกลุ่มดังกล่าวให้ลงทะเบียนล่วงหน้าไม่น้อยกว่า 24 ชั่วโมงก่อนการสอบ โดยต้องปฏิบัติตามมาตรการสาธารณสุขอย่างเคร่งครัด เช่น การเดินทางมายังสนามสอบด้วยรถยนต์ส่วนตัว รถยนต์ที่จัดให้เป็นการเฉพาะจากหน่วยบริการสาธารณสุข หรือจากสนามสอบจัดให้เท่านั้น
รัฐบาลไทย-ข่าวทำเนียบรัฐบาล-กรมทางหลวง เร่งบูรณะปรับปรุงทางม้าลาย บนทางหลวงทั่วประเทศกว่า 1,700 แห่ง
วันพุธที่ 2 มีนาคม 2565
กรมทางหลวง เร่งบูรณะปรับปรุงทางม้าลาย บนทางหลวงทั่วประเทศกว่า 1,700 แห่ง
คาดแล้วเสร็จภายในเดือนเมษายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมทางหลวง (ทล.) ปรับปรุงทางม้าลายทั่วประเทศให้มีสภาพพร้อมใช้งานนั้น ขณะนี้ ทล. ได้สั่งการให้สํานักงานทางหลวง และแขวงทางหลวงทั่วประเทศ ดําเนินการตรวจสอบและปรับปรุงทางม้าลายในพื้นที่รับผิดชอบ เช่น ตําแหน่งที่ตั้งไม่ถูกต้องและปลอดภัยตามหลักวิศวกรรม การมองเห็นในบริเวณทางข้ามไม่ชัดเจนมีสิ่งบดบังสายตา ป้ายและเครื่องหมายจราจรในบริเวณทางข้ามไม่ครบถ้วนตามมาตรฐานและสภาพไม่สะอาดเรียบร้อยพร้อมใช้งาน เป็นต้น โดยจะทําการบูรณะปรับปรุงป้ายและเส้นทางม้าลายมีความชัดเจน เพื่อเพิ่มความปลอดภัยลดความเสี่ยงต่อการเกิดอุบัติเหตุต่าง ๆ ให้กับผู้ใช้ทางม้าลาย และผู้ขับขี่ยิ่งขึ้น
สําหรับทางม้าลายในความรับผิดชอบของ ทล. มีทั้งสิ้นจํานวน 5,176 แห่ง (แบ่งตามสํานักงานทางหลวง) ดังนี้ สทล.1 (เชียงใหม่) 479 แห่ง สทล.2 (แพร่) 371 แห่ง สทล.3 (สกลนคร) 265 แห่ง สทล.4 (ตาก) สทล.5 (พิษณุโลก) 191 แห่ง สทล.6 (เพชรบูรณ์) 220 แห่ง สทล.7 (ขอนแก่น) 250 แห่ง สทล.8 (มหาสารคาม) 256 แห่ง สทล.9 (อุบลราชธานี) 385 แห่ง สทล.10 (นครราชสีมา) 260 แห่ง สทล.11 (ลพบุรี) 280 แห่ง สทล.12 (สุพรรณบุรี) 371 แห่ง สทล.13 (กรุงเทพ) 504 แห่ง สทล.14 (ชลบุรี) 135 แห่ง สทล.15 (ประจวบคีรีขันธ์) 310 แห่ง สทล.16 (นครศรีธรรมราช) 247 แห่ง สทล.17 (กระบี่) 204 แห่ง และ สทล.18 (สงขลา) 267 แห่ง ซึ่งอยู่ระหว่างปรับปรุงทั้งสิ้น 1,791 แห่ง คาดว่าจะแล้วเสร็จภายในเดือน เมษายน 2565
ทั้งนี้ ทล. ขอความร่วมมือผู้ขับขี่ชะลอความเร็วและเตรียมหยุดรถให้คนเดินข้ามบริเวณทางม้าลาย เพื่อความปลอดภัยและป้องกันอุบัติเหตุที่อาจเกิดขึ้นได้
รัฐบาลไทย-ข่าวทำเนียบรัฐบาล-รมต.อนุชา เผย องค์กรพุทธไทย-ลาว จับมือแน่นแฟ้น ร่วมทำนุบำรุงพระพุทธศาสนา
วันจันทร์ที่ 30 พฤษภาคม 2565
รมต.อนุชา เผย องค์กรพุทธไทย-ลาว จับมือแน่นแฟ้น ร่วมทํานุบํารุงพระพุทธศาสนา
รมต.อนุชา เผย องค์กรพุทธไทย-ลาว จับมือแน่นแฟ้น ร่วมทํานุบํารุงพระพุทธศาสนา
วันนี้ (30 พฤษภาคม 2565) เวลา 14.00 น. ณ ตึกนารีสโมสร ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ต้อนรับคณะผู้แทนจากสาธารณรัฐประชาธิปไตยประชาชนชนลาว (สปป.ลาว) นําโดย ดร.จันเพ็ง สุทธิวง รองประธานศูนย์กลางแนวลาวสร้างชาติ และคณะองค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) โอกาสที่เดินทางเยือนประเทศไทย ระหว่างวันที่ 29 พฤษภาคม-1 มิถุนายน 2565 ในฐานะแขกของสํานักงานพระพุทธศาสนาแห่งชาติ โดยมีนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายสิปป์บวร แก้วงาม ผู้อํานวยการสํานักงานพระพุทธศาสนาแห่งชาติ (พศ.) เข้าร่วม
ทั้งนี้ องค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) และสํานักงานพระพุทธศาสนาแห่งชาติ ได้หารือความร่วมมือทางวิชาการ โดยทาง สปป.ลาว มีความประสงค์ขอทําบันทึกช่วยจํา MOU ระหว่างสํานักงานพระพุทธศาสนาแห่งชาติ ประเทศไทย และกรมศาสนา ศูนย์กลางแนวลาวสร้างชาติ สปป.ลาว ในโครงการเสริมสร้างความสัมพันธ์อันดีระหว่างผู้นําศาสนา ที่ทั้งสองฝ่ายได้มีการหารือกันโดยตลอด รวมถึงมีการแลกเปลี่ยนแนวทางการคุ้มครองพระพุทธศาสนา การจัดการศาสนสมบัติ กองทุนสําหรับพระสงฆ์ หลักสูตรพระธรรมทูตทั้งในและต่างประเทศ การจัดการศึกษาพระสงฆ์ และการศึกษาดูงานสํานักงานพระพุทธศาสนาจังหวัด
รัฐมนตรีประจําสํานักนายกรัฐมนตรี กล่าวว่า ตนในฐานะที่กํากับดูแลสํานักงานพระพุทธศาสนาแห่งชาติ มีความยินดีอย่างยิ่งที่ได้ต้อนรับคณะผู้บริหารกรมศาสนา ศูนย์กลางแนวลาวสร้างชาติ สปป.ลาว ในวันนี้ ซึ่งทั้งไทยและ สปป.ลาว มีการประสานความร่วมมือกันอย่างแน่นแฟ้นในการร่วมทํานุบํารุงพระพุทธศาสนา ตามที่ได้มีโครงการเสริมสร้างความสัมพันธ์อันดีระหว่างผู้นําศาสนามาตั้งแต่ปี 2553 ถือเป็นนิมิตหมายที่ดีที่ทั้งสองประเทศจะได้สานต่อความร่วมมืออันดีนี้ต่อไป
“เราทั้งสองประเทศถือเป็นบ้านพี่เมืองน้องที่มีความสนิทสนมในทุกด้าน มีความคล้ายคลึงกันด้านขนบธรรมเนียม ประเพณี รวมถึงการนับถือศาสนา ซึ่งศาสนาพุทธถือเป็นศาสนาหลักของประเทศไทย หวังว่าการดําเนินงานตามการตกลงบันทึกช่วยจําระหว่างทั้งสองประเทศ การร่วมหารือและศึกษาดูงานในประเทศไทย รวมถึงการแลกเปลี่ยนเรียนรู้เกี่ยวกับการสนองงานคณะสงฆ์ จะเป็นประโยชน์ต่อการพัฒนาความสัมพันธ์ในการร่วมมือกันปกปักรักษาพระพุทธศาสนาได้ และมีส่วนช่วยในการ” รัฐมนตรีประจําสํานักนายกรัฐมนตรี กล่าว
ทางด้านรองประธานศูนย์กลางแนวลาวสร้างชาติ และคณะองค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) กล่าวขอบคุณรัฐบาลที่ให้การสนับสนุน สปป.ลาวมาโดยดีตลอดมา และชื่นชมพุทธศาสนิกชนของประเทศไทยที่ให้ความเคารพนับถือพุทธศาสนา ช่วยกันส่งเสริมให้เจริญก้าวหน้าสร้างความเหลื่อมใสศรัทธา หวังให้ประชาชนทั้งสองประเทศใช้ศาสนาเป็นสื่อกลางยึดเหนี่ยวจิตใจ สร้างความสัมพันธ์ที่ดีในฐานะบ้านพี่เมืองน้องตลอดไป
..................................
รัฐบาลไทย-ข่าวทำเนียบรัฐบาล-รมว.สธ. ร่วมกิจกรรมเนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 5 ธันวาคม 2564
รมว.สธ. ร่วมกิจกรรมเนื่องในวันคล้ายวันพระบรมราชสมภพพระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2564) ณ บริเวณท้องสนามหลวง กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธงชัย เลิศวิไลรัตนพงศ์ รองปลัดกระทรวงสาธาร
วันนี้ (5 ธันวาคม 2564) ณ บริเวณท้องสนามหลวง กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข ร่วมพิธีทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564
รัฐบาลไทย-ข่าวทำเนียบรัฐบาล-ครม.เห็นชอบแต่งตั้งโฆษกดีอีเอสฝ่ายการเมือง-ขรก.ประจำ
วันพุธที่ 7 กรกฎาคม 2564
ครม.เห็นชอบแต่งตั้งโฆษกดีอีเอสฝ่ายการเมือง-ขรก.ประจํา
ครม.เห็นชอบแต่งตั้งโฆษกดีอีเอสฝ่ายการเมือง-ขรก.ประจํา
ครม.เห็นชอบแต่งตั้งโฆษกดีอีเอสฝ่ายการเมืองและฝ่ายข้าราชการประจํามอบหมาย4ภารกิจหลักหนุนติดสปีดการประสานข้อมูลข้อเท็จจริงด้านต่างๆประชาสัมพันธ์สื่อสารสู่ประชาชนอย่างต่อเนื่องรวดเร็วเกาะติดสถานการณ์ปัจจุบัน
รายงานข่าวจากกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ประชุมคณะรัฐมนตรี(ครม.) เมื่อวานนี้(6ก.ค. 64)มีมติรับทราบตามที่กระทรวงดิจิทัลฯเสนอการแต่งตั้งโฆษกกระทรวงดิจิทัลเพื่อเศรษฐกิจและสังคมครอบคลุมทั้งโฆษกกระทรวงฯฝ่ายการเมืองและฝ่ายข้าราชการประจําดังนี้
1.นางสาวนพวรรณหัวใจมั่นเป็นโฆษกกระทรวงดิจิทัลเพื่อเศรษฐกิจและสังคมฝ่ายการเมือง 2.นายภุชพงค์โนดไธสงเป็นโฆษกกระทรวงดิจิทัลเพื่อเศรษฐกิจและสังคมฝ่ายข้าราชการประจํา3.นางปิยนุชวุฒิสอนเป็นรองโฆษกกระทรวงดิจิทัลเพื่อเศรษฐกิจและสังคมฝ่ายข้าราชการประจํา
ทั้งนี้เพื่อให้งานประชาสัมพันธ์และเผยแพร่ข้อมูลข่าวสารการดําเนินงานและทิศทางการดําเนินงานตามนโยบายของกระทรวงดิจิทัลฯที่เกี่ยวข้องกับองค์กรภาครัฐภาคเอกชนและประชาชนทั่วไปเป็นไปด้วยความถูกต้องและสร้างความเข้าใจไปในทิศทางเดียวกันมีความรวดเร็วสอดคล้องเหมาะสมกับสถานการณ์ปัจจุบันอีกทั้งเพื่อให้เกิดความต่อเนื่องและมีประสิทธิภาพมีความรวดเร็วสอดคล้องเหมาะสมกับสถานการณ์ปัจจุบันอีกทั้งเพื่อให้เกิดความต่อเนื่องและมีประสิทธิภาพ
โดยมีอํานาจหน้าที่1.แถลงข่าวผลงานกระทรวงดิจิทัลฯที่ได้รับมอบหมายต่อสื่อมวลชนและประชาชนเป็นระยะและต่อเนื่อง2.ประสานงานและจัดให้ผู้บังคับบัญชาหรือผู้เกี่ยวข้องร่วมชี้แจงแถลงข่าวต่อประชาชนโดยเฉพาะในเวลาที่มีประเด็นสําคัญหรือประเด็นฉุกเฉิน3.ดําเนินการเองหรือจัดให้ผู้ที่เกี่ยวข้องชี้แจงหรือแก้ข่าวสื่อมวลชนหรือข่าวสังคมออนไลน์ที่คลาดเคลื่อนหรือไม่ตรงกับข้อเท็จจริงอันจะก่อความเสียหายต่อส่วนรวมให้ทันการณ์และ4.ประสานการดําเนินงานกับสํานักโฆษกสํานักเลขาธิการนายกรัฐมนตรีโดยใกล้ชิดในการประสานข้อมูลข้อเท็จจริงด้านต่างๆให้เป็นไปด้วยความรวดเร็วทันสมัยเพื่อประมวลไว้เป็นข้อมูลสื่อสารสู่ประชาชน
สําหรับการแต่งตั้งโฆษกกระทรวงฯข้างต้นเป็นการดําเนินการตามมติครม.เมื่อวันที่5มกราคม2559ที่กําหนดให้ทุกส่วนราชการแต่งตั้งผู้ทําหน้าที่โฆษกกระทรวง/หน่วยงานอย่างเป็นทางการเพื่อปฏิบัติหน้าที่ประชาสัมพันธ์ของทางราชการแล้วแจ้งสํานักเลขาธิการคณะรัฐมนตรีรวบรวมรายชื่อเสนอคณะรัฐมนตรีทราบและเผยแพร่รายชื่อดังกล่าวให้สาธารณชนทราบด้วย
************
รัฐบาลไทย-ข่าวทำเนียบรัฐบาล-นายกฯ เยือนอีสาน “สกลนคร” ติดตามความก้าวหน้าโครงการต่าง ๆ ตามนโยบายรัฐบาล 15 มิ.ย. 65
วันอังคารที่ 14 มิถุนายน 2565
นายกฯ เยือนอีสาน “สกลนคร” ติดตามความก้าวหน้าโครงการต่าง ๆ ตามนโยบายรัฐบาล 15 มิ.ย. 65
.....
พลเอก ประยุทธ์ จันทร์โอชา นายกรัฐมนตรีมีภารกิจลงพื้นที่ตรวจราชการ จ.สกลนคร ในวันพุธที่ 15 มิ.ย. 65 เพื่อติดตามความก้าวหน้าโครงการต่าง ๆ ตามนโยบายรัฐบาล เช่น การแก้ไขปัญหาความยากจนและพัฒนาคนทุกช่วงวัยแบบชี้เป้า (TPMAP), การเป็นศูนย์กลางสมุนไพร ณ โรงพยาบาลพระอาจารย์ฝั่น อาจาโร และตรวจเยี่ยมโครงการพระราชดําริ ณ ศูนย์การพัฒนาภูพานอันเนื่องมาจากพระราชดําริ เป็นต้น
.
นอกจากนี้ นายกฯ จะไปพบปะพร้อมให้กําลังใจเกษตรกรผู้เลี้ยงโค 2 กลุ่ม คือกลุ่มโคขุนภูไทและกลุ่มโคขุนโพนยางคํา ณ บ้านท่าเยี่ยม และกลุ่มผู้ผลิตย้อมครามสกล ณ ถนนผ้าคราม ซึ่งการลงพื้นที่ของนายกฯ ในครั้งนี้ เป็นส่วนหนึ่งในการขับเคลื่อนโครงการต่าง ๆ เพื่อให้ผลการดําเนินงานสําเร็จเป็นรูปธรรมตามเป้าหมาย
.
จากผลการดําเนินงานที่ผ่านมา ส่งผลให้ จ.สกลนครมีจํานวนประชากรกลุ่ม TPMAP จํานวน 12,261 คน ซึ่งลดลงจากปี 61 ที่มีจํานวน 22,922 คน แสดงให้เห็นว่า การนํานโยบายของรัฐบาลไปปฏิบัติสามารถทําให้ประชาชนกลุ่ม TPMAP มีแนวโน้มลดลงได้จริง
.
อ่านเพิ่มเติม คลิกhttps://www.thaigov.go.th/news/contents/details/55675
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. รับมอบโล่รางวัลการจัดการพื้นที่สีเขียว จากกรมส่งเสริมคุณภาพสิ่งแวดล้อม
วันศุกร์ที่ 26 สิงหาคม 2565
รฟม. รับมอบโล่รางวัลการจัดการพื้นที่สีเขียว จากกรมส่งเสริมคุณภาพสิ่งแวดล้อม
.....
วันนี้ (26 สิงหาคม 2565) นายสาโรจน์ ต.สุวรรณ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นผู้แทน รฟม. เข้ารับมอบโล่รางวัลการจัดการพื้นที่สีเขียว จากกรมส่งเสริมคุณภาพสิ่งแวดล้อม โดยมี นางภาวินี ณ สายบุรี รองอธิบดีกรมส่งเสริมคุณภาพสิ่งแวดล้อม ให้เกียรติเป็นผู้มอบรางวัลดังกล่าว ณ ห้องประชุมอารีย์สัมพันธ์ ชั้น 3 อาคารกรมส่งเสริมคุณภาพสิ่งแวดล้อม กรุงเทพมหานคร โดยพิธีมอบรางวัลดังกล่าวได้จัดขึ้นเพื่อเป็นการแลกเปลี่ยนเรียนรู้ประสบการณ์ในการจัดการพื้นที่สีเขียว และยกย่องเชิดชูกลุ่มเป้าหมายที่ร่วมดําเนินงานการจัดการพื้นที่สีเขียว รวมถึงเผยแพร่ประชาสัมพันธ์การจัดการพื้นที่สีเขียวสู่สาธารณะ เพื่อให้เกิดความตระหนักถึงความสําคัญของพื้นที่สีเขียวในวงกว้าง พร้อมทั้งสร้างแรงจูงใจให้กับหน่วยงานอื่น ๆ ได้นําไปใช้เป็นแนวทางในการปฏิบัติต่อไป
ทั้งนี้ รฟม. ได้ผ่านเกณฑ์การตรวจประเมินการจัดการพื้นที่สีเขียวที่เป็นมิตรกับสิ่งแวดล้อม ปีงบประมาณ 2564 อยู่ในระดับดี เนื่องจาก รฟม. มีการจัดการพื้นที่สีเขียว มีการปลูกพรรณไม้หลากหลายชนิดที่เหมาะสมและเป็นมิตรกับสิ่งแวดล้อม มีการบํารุงรักษาพรรณไม้ในพื้นที่อย่างสม่ําเสมอ มีการสร้างการมีส่วนร่วมของสมาชิกองค์กรเพื่อการพัฒนาพื้นที่สีเขียวเป็นประจําอย่างต่อเนื่อง รวมถึงมีการกําหนดนโยบายด้านความรับผิดชอบต่อสังคมและสิ่งแวดล้อม และมีสวนสุขภาพ รฟม. ที่มีความร่มรื่นไว้ให้บริการประชาชนได้ออกกําลังกาย ณ สํานักงานใหญ่ รฟม. พระราม 9 อีกด้วย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งจับตาสัปดาห์แรก สถานบันเทิง ดื่มได้ไม่เกินเวลา 23.00 น. ร้านไหนทำผิดปิดหน้าร้าน แอบเปิดหลังร้าน ขอให้เจ้าหน้าที่ สอบสวน จับกุม ยึดใบอนุญาต
วันอังคารที่ 25 มกราคม 2565
โฆษกรัฐบาลเผย “นายกฯ” สั่งจับตาสัปดาห์แรก สถานบันเทิง ดื่มได้ไม่เกินเวลา 23.00 น. ร้านไหนทําผิดปิดหน้าร้าน แอบเปิดหลังร้าน ขอให้เจ้าหน้าที่ สอบสวน จับกุม ยึดใบอนุญาต
โฆษกรัฐบาลเผย “นายกฯ” สั่งจับตาสัปดาห์แรก สถานบันเทิง ดื่มได้ไม่เกินเวลา 23.00 น. ร้านไหนทําผิดปิดหน้าร้าน แอบเปิดหลังร้าน ขอให้เจ้าหน้าที่ สอบสวน จับกุม ยึดใบอนุญาต และหากพบ จนท.รัฐ เอี่ยว ให้เอาผิดทางวินัย
วันที่ 25 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการเจ้าหน้าที่ตํารวจและหน่วยงานที่เกี่ยวข้องติดตามสัปดาห์แรกที่ประชุมศูนย์บริหารสถานการณ์โควิด-19 (ศบค.) อนุมัติให้ร้านอาหารที่จําหน่ายเครื่องดื่มแอลกอฮอล์ใน 8 จังหวัดนําร่องท่องเที่ยวเละพื้นที่สีส้ม 25 จังหวัด ที่เปิดให้บริการได้ถึงเวลา 23.00 น. และต้องตรวจสอบต่อไม่ให้มีการเปิดดื่มในร้านหลัง 5 ทุ่ม ย้ําต้องเข้ม COVID Free Setting โดยผู้ประกอบการต้องปฏิบัติตามมาตรการทางสาธารณสุขอย่างเคร่งครัด พร้อมกําชับตํารวจ ทหาร ฝ่ายปกครอง ให้ดูแลสถานประกอบการที่ทําผิด หากเจ้าหน้าที่พบผู้กระทําผิดกฎหมาย หรือเจ้าหน้าที่ทําผิดกฎหมาย ต้องลงโทษทางวินัย ร้านไหนขายเหล้า ร้านไหนลักลอบปิดเกินเวลาที่กําหนด ปิดหน้าร้านบังหน้า แอบเปิดหลังร้าน ขอให้เจ้าหน้าที่สอบสวน จับกุม ยึดใบอนุญาต และหากพบ จนท.รัฐ เกี่ยวข้องให้เอาผิดทางวินัย
นายธนกร ยังกล่าวว่า วันนี้ ยอดผู้ป่วยโรคติดเชื้อไวรัสโคโรนา 2019 (โควิด-19) ลดลงอยู่ที่ 6 พันกว่าราย ซึ่งผู้ติดเชื้อที่ไม่มีอาการจะรักษาที่บ้านแบบ Home Isolation เป็นหลัก ที่ผ่านมาพบว่ามีผลการรักษาที่ดีและสามารถรักษาผู้ติดเชื้อได้จํานวนมาก ถือว่าสาธารณสุขของไทยบริหารจัดการได้ดี
สําหรับตัวเลขผู้ติดเชื้อโควิด-19 รายใหม่ รวม 6,718 ราย จําแนกเป็น ผู้ป่วยจากในประเทศ 6,566 ราย ผู้ป่วยมาจากต่างประเทศ 152 ราย ผู้ป่วยสะสม 167,922 ราย (ตั้งแต่ 1 มกราคม 2565) หายป่วยกลับบ้าน 7,659 ราย หายป่วยสะสม 119,274 ราย (ตั้งแต่ 1 มกราคม 2565) ผู้ป่วยกําลังรักษา 81,532 ราย เสียชีวิต 12 ราย ในส่วนของยอดผู้ติดโควิดสะสมพุ่งสูงกว่า 350 ล้านรายทั่วโลก หลังการแพร่ระบาดผ่านมานานกว่า 2 ปีแล้ว จนทําให้ยอดผู้เสียชีวิตสูงเกือบ 5.6 ล้านราย อัตราเสียชีวิตอยู่ที่ราว 1.6% รักษาหายแล้วราว 80% ของผู้ติดเชื้อทั้งหมด ขณะนี้มีประเทศที่พบผู้ติดเชื้อแล้ว 189 จาก 193 ประเทศทั่วโลก ล่าสุดการให้บริการวัคซีน โควิด-19 สะสมอยู่ที่ 113,749,513 โดส เข็มที่ 1 ฉีดสะสม 52,081,134 โดส เข็มที่ 2 ฉีดสะสม 48,234,726 โดส เข็มที่ 3 ฉีดสะสม 12,599,922 โดส เข็มที่ 4 ฉีดสะสม 833,731 โดส ทั่วโลกฉีดวัคซีนไปแล้วกว่า 9.87 พันล้านโดส โดยจีนนําเป็นอันดับ 1 ประเทศที่ฉีดวัคซีนต้านโควิดมากที่สุดในเชิงปริมาณขณะนี้ ฉีดวัคซีนไปแล้วกว่า 2.96 พันล้านโดส ตามมาด้วย อินเดีย 1.62 พันล้านโดส สหรัฐอเมริกา 534.6 ล้านโดส บราซิล 352.74 ล้านโดส ขณะที่อินโดนีเซียฉีดไปแล้วกว่า 304.5 ล้านโดส ยังคงเป็นประเทศที่ฉีดวัคซีนต้านโควิดมากสุดในอาเซียนขณะนี้
รัฐบาลไทย-ข่าวทำเนียบรัฐบาล-นายกฯ ห่วงคนไทยถูกหลอกไปทำงานกัมพูชา กำชับเจ้าหน้าที่เร่งจับแก๊งมิจฉาชีพค้ามนุษย์มาดำเนินคดี
วันพฤหัสบดีที่ 3 มีนาคม 2565
นายกฯ ห่วงคนไทยถูกหลอกไปทํางานกัมพูชา กําชับเจ้าหน้าที่เร่งจับแก๊งมิจฉาชีพค้ามนุษย์มาดําเนินคดี
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามการช่วยเหลือคนไทย 56 คน ที่ถูกหลอกให้ไปทํางานในกัมพูชากลับมาประเทศไทยได้อย่างปลอดภัย ซึ่งเป็นการช่วยเหลือรอบที่ 9 รวมคนไทยที่ได้รับการช่วยเหลือแล้ว 583 คน พร้อมกําชับให้เจ้าหน้าที่สอบสวนข้อเท็จจริง ผู้ตกเป็นเหยื่อขบวนการขอให้ช่วยเหลืออย่างเต็มที่ พร้อมกับบันทึกประวัติไว้อย่างละเอียดมอบหมายให้ส่วนราชการในพื้นที่คอยเฝ้าระวัง เพื่อความปลอดภัย และไม่ให้ถูกหลอกเป็นเหยื่ออีก
.
รวมทั้งให้ติดตามกลุ่ม แก๊ง กระบวนการที่มีพฤติกรรมหลอกลวงคนไปค้ามนุษย์ หรือแรงงานทาสในต่างประเทศ หากมีหลักฐานให้ขยายผล จับกุม ดําเนินคดีอย่างเด็ดขาด และขอให้ประชาชนอย่าหลงเชื่อคําชักชวนให้ไปทํางานต่างประเทศ ที่มีข้อเสนอให้ค่าตอบแทนสูง ขอให้ตรวจสอบข้อมูลอย่างละเอียดก่อนตัดสินใจ พร้อมกับเน้นย้ําเรื่องการสอบสวนหากพบเจ้าหน้าที่ของรัฐเข้าไปเกี่ยวข้อง ขอให้ดําเนินคดีให้ถึงที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลชี้แจงไม่มีนโยบายการคิดราคาที่พักแบบ 2 มาตรฐานระหว่างชาวไทยและต่างชาติ ย้ำแนวทางการกำหนดราคาตามกลไกตลาด
วันเสาร์ที่ 9 กรกฎาคม 2565
รัฐบาลชี้แจงไม่มีนโยบายการคิดราคาที่พักแบบ 2 มาตรฐานระหว่างชาวไทยและต่างชาติ ย้ําแนวทางการกําหนดราคาตามกลไกตลาด
รัฐบาลชี้แจงไม่มีนโยบายการคิดราคาที่พักแบบ 2 มาตรฐานระหว่างชาวไทยและต่างชาติ ย้ําแนวทางการกําหนดราคาตามกลไกตลาด เพียงแต่ขอความร่วมมือผู้ประกอบการให้มีโปรโมชั่นสําหรับคนไทย
วันที่9ก.ค. 2565น.ส.ไตรศุลีไตรสรณกลรองโฆษกประจําสํานักนายกรัฐมนตรีกล่าวว่าตามที่รัฐบาลได้ผ่อนคลายมาตรการควบคุมโรคโควิด19และมีมาตรการต่างๆเพื่อส่งเสริมและฟื้นฟูการท่องเที่ยวทั้งสําหรับนักท่องเที่ยวต่างชาติและการท่องเที่ยวในประเทศรัฐบาลยืนยันในแนวทางและนโยบายให้ทุกอย่างดําเนินไปตามกลไกตลาด
ทั้งนี้ในกรณีที่เกิดความเข้าใจว่ารัฐบาลมีนโยบายส่งเสริมให้คิดราคาที่พักสําหรับชาวต่างชาติและชาวไทยที่แตกต่างกันเป็น2มาตรฐานโดยเฉพาะแหล่งท่องเที่ยวที่เป็นที่นิยมของต่างชาติอาทิแหล่งท่องเที่ยวอันดามันหรือเกาะต่างๆในจังหวัดสุราษฎรธานีนั้นอาจเป็นความเข้าใจที่คลาดเคลื่อน
แนวนโยบายของรัฐบาลต้องการให้ระดับราคาที่พักปรับตัวไปตามกลไกลตลาดและกลับไปยังราคาเดิมก่อนเกิดการระบาดของโควิด19เมื่อความต้องการกลับเข้าสู่ภาวะปกติแต่ในช่วงที่ภาคท่องเที่ยวยังไม่ได้ฟื้นเต็มที่นี้ขอความร่วมมือผู้ประกอบการให้มีโปรโมชั่นสําหรับชาวไทยเพื่อให้สามารถเดินทางเที่ยวในแหล่งท่องเที่ยวดังกล่าวได้เพื่อรักษาความต่อเนื่องการเดินทางท่องเที่ยวในประเทศได้
“เนื่องจากอดีตในแหล่งท่องเที่ยวที่เป็นที่นิยมของชาวต่างชาติไม่ว่าจะเป็นชาวไทยหรือต่างชาติก็คิดราคาเดียวกัน
(ซึ่งเป็นราคาที่ค่อนข้างสูง)ซึ่งราคาเป็นราคาตามมาตรฐานและสอดรับกับกลไกทางตลาดแต่ราคาทั้งหมดได้ปรับลดลงมาในช่วงโควิด19ระบาดเพื่อดึงดูดคนไทยซึ่งจากหลังจากเปิดประเทศเต็มที่นักท่องเที่ยวต่างชาติเริ่มทยอยเพิ่มขึ้นในช่วงที่การท่องเที่ยวยังไม่ฟื้นเต็มที่นี้รัฐบาลจึงจะขอความร่วมมือผู้ประกอบการให้ให้ทยอยปรับไปตามกลไกตลาดและจํานวนนักท่องเที่ยวหรือกลับไปยังราคาเดิมก่อนเกิดโควิด19เมื่อสถานการณ์เข้าสู่ภาวะปกติแต่บางส่วนขอให้ยังคงโปรโมชั่นเหมือนช่วงโควิด19เพื่อจูงใจให้คนไทยยังคงเดินทางเข้าไปเที่ยวในพื้นที่ได้”น.ส.ไตรศุลีกล่าว
——————-
รัฐบาลไทย-ข่าวทำเนียบรัฐบาล-ความคืบหน้าการนำสายไฟฟ้าลงใต้ดิน
วันอาทิตย์ที่ 22 สิงหาคม 2564
ความคืบหน้าการนําสายไฟฟ้าลงใต้ดิน
วันพฤหัสบดีที่ 5 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
โครงการเปลี่ยนระบบสายไฟฟ้าอากาศเป็นสายไฟฟ้าใต้ดินในพื้นที่ กทม. นนทบุรี และสมุทรปราการมีความคืบหน้าอย่างต่อเนื่อง โดย ณ สิ้นปี 2563 ดําเนินการแล้วเสร็จ 48.6 กม. ประกอบด้วย โครงการถนนสีลม ปทุมวัน และจิตรลดา 16.2 กม. โครงการพหลโยธิน พญาไท สุขุมวิท 24.4 กม. โครงการปทุมวัน จิตรลดา พญาไท (เพิ่มเติม) และบางส่วนของโครงการนนทรีอีก 8 กม. และยังมีแผนงานโครงการที่อยู่ระหว่างดําเนินการอีกในช่วง 1 – 2 ปีนี้ 187.5 กม. เพื่อให้บรรลุเป้าหมายระยะทาง 236.1 กม. ภายในปี 2567 ทั้งนี้ รัฐบาลเร่งรัดการดําเนินงานให้เป็นไปตามแผนตอบสนองนโยบายมหานครไร้สาย หรือ Smart Metro พร้อมทั้งส่งเสริมให้ส่วนภูมิภาคดําเนินการในลักษณะเดียวกันอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลหนุนประชาชนปลูกไม้ยืนต้นมีค่า ใช้ค้ำประกันสินเชื่อได้จริง
วันจันทร์ที่ 4 กรกฎาคม 2565
รัฐบาลหนุนประชาชนปลูกไม้ยืนต้นมีค่า ใช้ค้ําประกันสินเชื่อได้จริง
วันจันทร์ที่ 4 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนให้เกษตรกรและประชาชนปลูกไม้ยืนต้นมีค่าบนที่ดินกรรมสิทธิ์ของตนเอง
เพราะนอกจากจะเพิ่มพื้นที่สีเขียวให้แก่ประเทศแล้ว
ยังสามารถใช้เป็นหลักทรัพย์ค้ําประกันการขอสินเชื่อจากสถาบันการเงินได้ตามกฎหมาย
โดยปัจจุบันมีสถิติการใช้ไม้ยืนต้นมีค่าเป็นหลักประกันสินเชื่อแล้ว 1.46 แสนต้น เป็นเงินค้ําประกันกว่า 137
ล้านบาท แบ่งเป็นสินเชื่อจาก ธ.ก.ส. 3 ล้านกว่าบาท ธนาคารกรุงไทย 128 ล้านบาท และพิโกไฟแนนซ์ 6
ล้านบาท ต้นไม้ที่มีการใช้เป็นหลักประกัน ได้แก่ สัก มะขาม มะเกลือ ยอป่า มะม่วง ไม้แดง ยาง ประดู่ป่า
ประดู่บ้าน มะหาด พะยอม เต็ง ตะแบกนา มะขามเทศ ตะกู พฤกษ์ ทุเรียน และขนุน
ผู้สนใจสอบถามเพิ่มเติมได้ที่ กรมพัฒนาธุรกิจการค้า กระทรวงพาณิชย์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เผย ผลไกล่เกลี่ยทั่วไทยสุขใจปีใหม่ 2565 เป็นไปตามเป้าช่วยได้ 372 เรื่อง พร้อมเชิญชวนผู้ที่สนใจเข้าร่วมมหกรรมไกล่เกลี่ยหนี้กยศ.-บัตรเครดิต
วันพฤหัสบดีที่ 27 มกราคม 2565
กระทรวงยุติธรรม โดยกรมบังคับคดี เผย ผลไกล่เกลี่ยทั่วไทยสุขใจปีใหม่ 2565 เป็นไปตามเป้าช่วยได้ 372 เรื่อง พร้อมเชิญชวนผู้ที่สนใจเข้าร่วมมหกรรมไกล่เกลี่ยหนี้กยศ.-บัตรเครดิต
กระทรวงยุติธรรม โดยกรมบังคับคดี เผย ผลไกล่เกลี่ยทั่วไทยสุขใจปีใหม่ 2565 เป็นไปตามเป้าช่วยได้ 372 เรื่อง พร้อมเชิญชวนผู้ที่สนใจเข้าร่วมมหกรรมไกล่เกลี่ยหนี้กยศ.-บัตรเครดิต เริ่ม 25 - 26 ก.พ. นี้ ตามนโยบายรัฐห่วงใยปชช.ช่วยไม่ให้โดนยึดทรัพย์
นางทัศนีย์ เปาอินทร์ อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงความสําคัญของการแก้ไขปัญหาหนี้ ตามนโยบายของนายกรัฐมนตรี ที่กําหนดนโยบายตั้งเป้าหมายในปี 2565 เป็นปีแห่งการแก้หนี้ภาคครัวเรือน และเพื่อมอบเป็นของขวัญปีใหม่แก่ประชาชน กรมบังคับคดีจึงได้จัดโครงการไกล่เกลี่ยทั่วไทย สุขใจปีใหม่ 2565 ซึ่งจัดขึ้นระหว่างวันที่ 15 ธันวาคม 2564 – 14 มกราคม 2565 โดยศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด และสาขาทั่วประเทศ จํานวน 117 แห่ง ที่ได้ร่วมกับสถาบันการเงิน บริษัทบัตรเครดิต บริษัทลีสซิ่งเช่าซื้อทั้งหน่วยงานภาครัฐและเอกชน โดยเปิดโอกาสให้เจ้าหนี้ ลูกหนี้ ได้เจรจากันด้วยความพึงพอใจ สะดวก รวดเร็ว เป็นธรรม ประหยัดเวลาไม่เสียค่าใช้จ่าย ทําให้เจ้าหนี้ได้รับชําระหนี้ และลูกหนี้สามารถชําระหนี้ได้ และยังช่วยให้ไม่ต้องถูกบังคับคดีรวมไปถึงการถูกยึด อายัดทรัพย์สิน ซึ่งผลจากการจัดโครงการดังกล่าวมีเรื่องเข้าสู่กระบวนการไกล่เกลี่ยฯ 512 เรื่อง ทุนทรัพย์ จํานวน 425,562,024.15 บาท ไกล่เกลี่ยผลสําเร็จ 372 เรื่อง ทุนทรัพย์ 326,584,904.86 บาท คิดเป็นร้อยละ 96.37 ของความสําเร็จในการไกล่เกลี่ยฯ
นางทัศนีย์ เผยอีกว่า วันที่ 25 - 26 กุมภาพันธ์ 2565 ที่ศูนย์นิทรรศการและการประชุมไบเทค บางนา กรุงเทพมหานคร กรมบังคับคดีและกรมคุ้มครองสิทธิและเสรีภาพ เตรียมจัดงาน “มหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล ซึ่งเป็นหนี้ภาคครัวเรือนที่อยู่ในชั้นก่อนฟ้องและหลังมีคําพิพากษา ได้แก่ หนี้กยศ. หนี้บัตรเครดิต ลิสซิ่งส่วนบุคคล และหนี้เช่าซื้อรถยนต์ สําหรับผู้ที่สนใจเข้าร่วมโครงการฯ สามารถสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2887 4840 , 0 2887 5072 หรือสายด่วนกรมบังคับคดี 1111 กด 79
รัฐบาลไทย-ข่าวทำเนียบรัฐบาล-SME D Bank เปิดบริการ ‘LG ONE Day’ ออกหนังสือค้ำประกัน ทันใจใน 1 วัน แถมฟรีค่าวิเคราะห์โครงการ พร้อมรับดอกเบี้ยเงินฝากระหว่างทาง ช่วยธุรกิจลื่นไหล คู่ค้ามั่นใจ
วันพุธที่ 15 กันยายน 2564
SME D Bank เปิดบริการ ‘LG ONE Day’ ออกหนังสือค้ําประกัน ทันใจใน 1 วัน แถมฟรีค่าวิเคราะห์โครงการ พร้อมรับดอกเบี้ยเงินฝากระหว่างทาง ช่วยธุรกิจลื่นไหล คู่ค้ามั่นใจ
SME D Bank สนับสนุนผู้ประกอบการเอสเอ็มอีเดินหน้าธุรกิจลื่นไหล ไม่มีสะดุด ด้วยบริการ “LG ONE Day” ออกหนังสือค้ําประกันของธนาคาร (Letter of Guarantee) ภายใน 1 วัน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank สนับสนุนผู้ประกอบการเอสเอ็มอีเดินหน้าธุรกิจลื่นไหล ไม่มีสะดุด ด้วยบริการ “LG ONE Day” ออกหนังสือค้ําประกันของธนาคาร (Letter of Guarantee) ภายใน 1 วัน ช่วยผู้ประกอบการสามารถวางแผนบริหารจัดการธุรกิจ สร้างความเชื่อมั่นแก่คู่ค้า โดยใช้หนังสือค้ําประกันเป็นหลักประกันแทนการวางหลักทรัพย์ ไม่ว่าจะเป็นหลักประกันค่าสาธารณูปโภค การชําระภาษีอากร ยื่นของประกวดราคา สัญญาว่าจ้าง และค้ําประกันผลงาน จุดเด่นบริการสะดวกและรวดเร็ว สามารถออก LG ให้ได้ ภายใน 1 วัน ช่วยให้ธุรกิจเดินหน้าคล่องตัว แถมยกเว้นค่าวิเคราะห์โครงการ พร้อมรับดอกเบี้ยเงินฝากระหว่างทาง ส่วนค่าธรรมเนียมคิดเพียง 1.25% ต่อปี เริ่มต้น 500 บาท สนใจสามารถใช้บริการได้ที่สาขา SME D Bank ทั่วประเทศ หรือสอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-"หวั่นพายุ 2 ลูกซ้ำชาวบ้าน สั่งกองทัพเฝ้าระวังพื้นที่เสี่ยง เสริมและกระจายกำลังลงช่วยลดอันตรายและความเสียหาย"
วันจันทร์ที่ 11 ตุลาคม 2564
"หวั่นพายุ 2 ลูกซ้ําชาวบ้าน สั่งกองทัพเฝ้าระวังพื้นที่เสี่ยง เสริมและกระจายกําลังลงช่วยลดอันตรายและความเสียหาย"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้กําชับ กห.โดยทุกเหล่าทัพ ให้คงกําลังสนับสนุนการช่วยเหลือประชาชนจากอุทกภัยที่เกิดขึ้นจากพายุ “เตี้ยนหมู”ในพื้นที่ต่างๆกว่า 30 จว.ต่อเนื่องกันไปจนถึงขั้นฟื้นฟู
ขณะเดียวกันให้ติดตามเฝ้าระวังสถานการณ์ผลกระทบจากร่องมรสุมพาดผ่านและผลกระทบจากพายุโซนร้อน “ไลออนร็อก”และ “คมปาซุ” โดยเฉพาะพื้นที่เสี่ยงภัย จากฝนตกสะสมต่อเนื่องในพื้นที่ภาคเหนือ ภาคตะวันออกเฉียงเหนือตอนบน ภาคตะวันออกและภาคใต้ โดยให้เสริมกําลังหมุนเวียนร่วมกับจิตอาสาและเครื่องมือช่างกระจายลงพื้นที่เข้าช่วยประชาชนให้ทั่วถึง เพื่อลดอันตรายและความเสียหายที่จะเกิดขึ้น ทั้งนี้ขอให้ใช้สะพานทหารเข้าช่วยดํารงไม่ให้เส้นทางสัญจรถูกตัดขาด และปฏิบัติหน้าที่ด้วยความระมัดระวัง ไม่ประมาท
โฆษก กห. กล่าวเพิ่มเติมว่า ตั้งแต่ 23 ก.ย.64 ต่อเนื่องถึงปัจจุบัน กห.โดยทุกเหล่าทัพ ยังคงกระจายกําลังลงพื้นที่ สนับสนุนให้การช่วยเหลือประชาชนจากอุทกภัย พายุโซนร้อน “เตี้ยนหมู” ที่เกิดขึ้นเป็นวงกว้าง 33 จว. โดยได้จัดกําลังพลหมุนเวียนกว่า 10,000 นาย พร้อมยุทโธปกรณ์และเครื่องมือช่าง เช่น รถยนต์บรรทุกขนาดต่าง ๆ รถขุดตัก รถยนต์บรรทุกเทท้าย รถครัวสนาม รถประปาสนาม จัดสร้างพื้นที่พักหลบภัยชั่วคราว พร้อมห้องน้ําและห้องสุขา รถพยาบาล เรือท้องแบน เรือผลักดันน้ํา สะพานชนิดต่าง ๆ และอากาศยานไร้คนขับ เป็นต้น ลงพื้นที่ให้การช่วยเหลือกู้ภัยเร่งด่วน ทั้งการอพยพประชาชน ขนย้ายสิ่งของ แจกจ่ายอาหาร สิ่งของบรรเทาทุกข์และการรักษาพยาบาล การติดตั้งสะพานและยานพาหนะอํานวยความสะดวกการเดินทาง กรอกกระสอบทรายการจัดทําพนังกั้นน้ํา และใช้เครื่องจักรเปิดทางระบายน้ํา ติดตั้งเครื่องสูบน้ํา เรือผลักดันนํา้ รวมทั้งกําจัดวัชพืชและสิ่งกีดขวางทางน้ํา เพื่อลดระดับน้ําและความเสียหายในพื้นที่ให้มากที่สุด
สําหรับสถานการณ์ใน 16 จว.ที่คลี่คลายแล้ว กองทัพยังคงกําลังทหารในพื้นที่ สนับสนุนการช่วยเหลือ กําจัดซากปรักหักพัง รวมทั้งขนย้ายสิ่งของประชาชนที่ได้รับผลกระทบกลับเข้าบ้านเรือน ดูแลทําความสะอาดพื้นที่สาธารณะ โรงเรียน วัดและสถานพยาบาลต่อเนื่องกันไป ทั้งนี้ยังคงประสานทํางานร่วมกับหน่วยงานในพื้นที่อย่างใกล้ชิด ติดตามเฝ้าระวังพื้นที่เสี่ยงภัย จากผลกระทบจากพายุที่จะเกิดขึ้นต่อเนื่องกันไป เพื่อลดความเสียหายและผลกระทบกับประชาชนในวงกว้างต่อไป
#ช่วยเหลือประชาชน
#ทหารของพระราชา
รัฐบาลไทย-ข่าวทำเนียบรัฐบาล-กรมทางหลวง ขยาย 14 ช่องจราจร ถนนพระราม 2 ตอน ทางแยกต่างระดับบางขุนเทียน - เอกชัย แล้วเสร็จ
วันพฤหัสบดีที่ 1 กรกฎาคม 2564
กรมทางหลวง ขยาย 14 ช่องจราจร ถนนพระราม 2 ตอน ทางแยกต่างระดับบางขุนเทียน - เอกชัย แล้วเสร็จ
รองรับปริมาณการจราจรที่หนาแน่นเพิ่มขึ้นได้อย่างมีประสิทธิภาพ
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินการโครงการปรับปรุงทางหลวงหมายเลข 35 ตอนทางแยกต่างระดับบางขุนเทียน - เอกชัย เป็น 14 ช่องจราจร ในพื้นที่เขตบางขุนเทียน กรุงเทพฯ และ อ.เมือง จ.สมุทรสาคร รวมระยะทาง 11.7 กิโลเมตร แล้วเสร็จ เพิ่มประสิทธิภาพการคมนาคมขนส่งสู่ภาคใต้
ทางหลวงหมายเลข 35 สายธนบุรี - ปากท่อ หรือเรียกอีกชื่อหนึ่งว่า “ถนนพระราม2” เริ่มต้นจาก กม. ที่ 0+000 (จุดบรรจบถนนสุขสวัสดิ์) ผ่านจังหวัดสมุทรสาคร ไปบรรจบทางหลวงหมายเลข 4 (ถนนเพชรเกษม)กม. ที่ 84+041 อําเภอปากท่อ จังหวัดราชบุรี รวมระยะทาง 84 กิโลเมตร เป็นโครงข่ายทางหลวงเชื่อมโยงระหว่างภาค และเป็นเส้นทางสายหลักจากกรุงเทพฯ มุ่งสู่ภาคใต้ เนื่องจากเส้นทางสายธนบุรี - ปากท่อมีระยะทางสั้นกว่าทางหลวงหมายเลข 4 ประมาณ 40 กิโลเมตร ประชาชนส่วนใหญ่จึงนิยมใช้เส้นทางสายนี้แทนทางหลวงหมายเลข 4 ประกอบกับปริมาณการจราจรบนทางหลวงสายพระราม 2 มีปริมาณสูงมาก ทล. จึงได้วางแผนดําเนินการบูรณะปรับปรุงทางหลวงสายดังกล่าวมาอย่างต่อเนื่อง เพื่ออํานวยความสะดวกและความปลอดภัยให้กับผู้ใช้ทาง ปัจจุบันการก่อสร้างขยายถนน ตอนทางแยกต่างระดับบางขุนเทียน - เอกชัย มีจุดเริ่มต้น กม. ที่ 9+800 ถึงจุดสิ้นสุด กม. ที่ 21+500 รวมระยะทาง 11.7 กิโลเมตร จากเดิม 10 ช่องจราจร(ไป - กลับ) เป็นมาตรฐานทางชั้นพิเศษ 14 ช่องจราจร (ไปกลับข้างละ 7 ช่องจราจร) ผิวทางแอสฟัลท์คอนกรีต2 ชั้น ผิวจราจรกว้างช่องละ 3.5 เมตร ไหล่ทางด้านนอกกว้างข้างละ 2.5 เมตร และด้านในกว้างข้างละ 1 เมตรมีเกาะกลางแบบร่อง (Depressed Median) กว้าง 4 เมตร รวมก่อสร้างสะพานกลับรถ จํานวน 2 จุด และติดตั้งไฟฟ้าแสงสว่างบนทางหลวง งบประมาณทั้งสิ้น 2,300,098,000 บาท แล้วเสร็จ ช่วยบรรเทาปัญหาการจราจรติดขัด รองรับปริมาณการจราจรได้เพิ่มมากขึ้น ส่งผลให้การเดินทางและการขนส่งสินค้าจากภูมิภาคต่าง ๆ ที่ลงสู่ภาคใต้มีความรวดเร็ว สะดวก และปลอดภัย สามารถลดอุบัติเหตุป้องกันความสูญเสียทั้งชีวิตและทรัพย์สินตามแผนงานบูรณาการพัฒนาด้านคมนาคมและระบบโลจิสติกส์ กิจกรรมแก้ไขปัญหาการจราจรในพื้นที่กรุงเทพฯ ปริมณฑล และเมืองหลัก ซึ่งทําให้ภาครัฐและเอกชนได้รับผลประโยชน์ในการพัฒนาเศรษฐกิจและสังคม
รัฐบาลไทย-ข่าวทำเนียบรัฐบาล-โฆษกรัฐบาลสวน พท. จ้องจะสอยนายกฯ-รมต.ด้วยข้อมูลลวกๆ ระวังจะถูกสอยเสียเอง ย้อนจบศึกซักฟอกอาจมีคนช็อก เพราะประชาชนอาจไม่เลือกฝ่ายค้านกลับเข้าสู่สภาฯ
วันอาทิตย์ที่ 17 กรกฎาคม 2565
โฆษกรัฐบาลสวน พท. จ้องจะสอยนายกฯ-รมต.ด้วยข้อมูลลวกๆ ระวังจะถูกสอยเสียเอง ย้อนจบศึกซักฟอกอาจมีคนช็อก เพราะประชาชนอาจไม่เลือกฝ่ายค้านกลับเข้าสู่สภาฯ
โฆษกรัฐบาลสวน พท. จ้องจะสอยนายกฯ-รมต.ด้วยข้อมูลลวกๆ ระวังจะถูกสอยเสียเอง ย้อนจบศึกซักฟอกอาจมีคนช็อก เพราะประชาชนอาจไม่เลือกฝ่ายค้านกลับเข้าสู่สภาฯ
วันนี้(17ก.ค.65)นายธนกรวังบุญคงชนะโฆษกประจําสํานักนายกรัฐมนตรีกล่าวถึงกรณีที่นายสุทินคลังแสงประธานคณะกรรมการประสานงานพรรคฝ่ายค้านหรือวิปฝ่ายค้านระบุว่าการอภิปรายไม่ไว้วางใจมีเซอร์ไพรส์แน่นอนมั่นใจว่าจะมีรัฐมนตรีหลุดจากเก้าอี้ประมาณ1-2คนว่าหากมีข้อมูลข้อเท็จจริงตามที่กล่าวอ้างก็ขอให้นํามาแสดงด้วยไม่ใช่พูดลอยๆแล้วก็เงียบหายไปหากมีมูลความจริงรัฐบาลก็พร้อมที่จะตรวจสอบอยู่แล้วเพราะพล.อ.ประยุทธ์จันทร์โอชานายกฯและรมว.กลาโหมเด็ดขาดกับการทุจริตส่วนรัฐมนตรีที่ถูกอภิปรายก็ให้หน่วยงานที่เกี่ยวข้องเตรียมข้อมูลเพื่อชี้แจงไว้หมดแล้วดังนั้นเชื่อว่ารัฐมนตรีทุกคนจะได้รับความไว้วางใจครบทุกคนอย่างแน่นอนขณะที่ฝ่ายค้านนั้นหลายคนดีไม่ดีอาจจะไม่ได้กลับเข้าสู่สภาฯด้วยซ้ําเพราะเน้นสร้างความสับสนให้ประชาชนมากกว่าที่จะช่วยกันพัฒนาบ้านเมือง
"ทีเด็ดในการอภิปรายไม่ไว้วางใจที่อ้างว่าเป็นเรื่องการทุจริตที่ท่านนายกฯคาดไม่ถึงพูดไปจะทําให้มีคนช็อกนั้นเกรงว่าคนที่ช็อกจะเป็นฝ่ายค้านเสียเองที่เอาข้อมูลมาแบบลวกๆแล้วมาปะติดปะต่อแบบคิดเองเออเองว่าน่าจะเป็นอย่างนั้นอย่างดีเมื่อรัฐบาลชี้แจงจนประชาชนหายสงสัยฝ่ายค้านก็คงหน้าแตกเหมือนกับหลายๆเรื่องที่ดีแต่ออกมาปูดข่าวรายวันแล้วก็จบลงที่การอ้างว่าเข้าใจผิดโดยไม่เคยสํานึกที่จะขอโทษคนที่ตัวเองทําให้เขาต้องเสื่อมเสียชื่อเสียงเพราะความปากพล่อยของตัวเองดังนั้นที่หวังจะสอยเขาระวังว่าสุดท้ายจะถูกสอยเสียเอง"นายธนกรกล่าว
—————-
รัฐบาลไทย-ข่าวทำเนียบรัฐบาล-เริ่มพรุ่งนี้ (31ม.ค.65) ฉีดวัคซีนป้องกันโควิด-19 ในเด็ก 5-11 ปี
วันอังคารที่ 1 กุมภาพันธ์ 2565
เริ่มพรุ่งนี้ (31ม.ค.65) ฉีดวัคซีนป้องกันโควิด-19 ในเด็ก 5-11 ปี
วันอาทิตย์ที่ 31 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกรณีพบผู้ป่วยโควิด-19 เป็นเด็กจํานวนเพิ่มขึ้นอย่างต่อเนื่อง จึงเปิดบริการฉีดวัคซีนป้องกันโรคโควิด-19 แก่เด็กอายุ 5-11 ปี ให้เข้ารับบริการด้วยความสมัครใจ เริ่มวันพรุ่งนี้ (31ม.ค.65) ที่สถาบันสุขภาพเด็กแห่งชาติมหาราชินี หรือ รพ.เด็ก เป็นแห่งแรก โดยเบื้องต้นเน้นกลุ่มเด็กที่มีโรคประจําตัวเนื่องจากเป็นกลุ่มที่มีความเสี่ยง ก่อนที่จะกระจายบริการฉีดวัคซีนไปยัง รพ. และโรงเรียนต่าง ๆ ส่วนกลุ่มเด็กเล็กที่มีอายุน้อยกว่า 5 ปี ควรหลีกเลี่ยงการพาไปในสถานที่ที่มีคนจํานวนมากเพื่อลดโอกาสในการรับเชื้อ และผู้ปกครองที่อยู่ใกล้ชิดเด็กควรได้รับวัคซีนอย่างครบโดส ทั้งนี้ ขอความร่วมมือผู้ปกครองทําความเข้าใจแก่บุตรหลานถึงอาการของโรคโควิด-19 และเป็นโรคที่สามารถรักษาหายได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันพระบรมราชชนก ลงนามความร่วมมือ 17 หน่วยงาน สร้างเครือข่ายพัฒนาองค์ความรู้ด้านสุขภาพ
วันพุธที่ 2 กุมภาพันธ์ 2565
สถาบันพระบรมราชชนก ลงนามความร่วมมือ 17 หน่วยงาน สร้างเครือข่ายพัฒนาองค์ความรู้ด้านสุขภาพ
สถาบันพระบรมราชชนก กระทรวงสาธารณสุข ลงนามความร่วมมือ 17 หน่วยงาน สร้างเครือข่ายพัฒนาองค์ความรู้ด้านสุขภาพ ผลิตและพัฒนาบุคลากรด้านสุขภาพตามความต้องการของกระทรวงสาธารณสุขช่วยเสริมสร้างประสิทธิภาพและความแข็งแกร่งของระบบบริการสุขภาพของประเทศ
วันนี้ (2 กุมภาพันธ์ 2565) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร 17 หน่วยงาน ลงนามบันทึกข้อตกลงความร่วมมือทางวิชาการกับศาสตราจารย์พิเศษนายแพทย์วิชัย เทียนถาวร อธิการบดีสถาบันพระบรมราชชนก
โดยนายอนุทิน กล่าวว่า พระราชบัญญัติสถาบันพระบรมราชชนก พ.ศ.2562 ได้ประกาศใช้เป็นกฎหมายและมีผลใช้บังคับตั้งแต่ 6 เมษายน 2562 ส่งผลให้สถาบันพระบรมราชชนก มีฐานะเป็นนิติบุคคลและเป็นส่วนราชการ ในสังกัดกระทรวงสาธารณสุข โดยเป็นสถาบันอุดมศึกษาเฉพาะทางด้านวิทยาศาสตร์สุขภาพที่มีความเท่าเทียมกับมหาวิทยาลัยต่าง ๆ มีพันธกิจหลักที่สําคัญ 4 ประการ คือ การผลิตบัณฑิต การวิจัย การให้บริการทางวิชาการแก่สังคม และการทะนุบํารุงศิลปวัฒนธรรม ซึ่งการลงนามความร่วมมือในครั้งนี้จะช่วยสร้างเครือข่ายความร่วมมือในการผลิตและการพัฒนาบุคลากรตามความต้องการของกระทรวงสาธารณสุข มีการจัดการศึกษา ส่งเสริมวิชาการและวิชาชีพ การสอน การวิจัย การพัฒนานวัตกรรมให้บริการทางวิชาการแก่สังคม ทําให้เกิดการพัฒนาองค์ความรู้ด้านสุขภาพและพัฒนาระบบสุขภาพของกระทรวงสาธารณสุขต่อไป
“การสร้างเครือข่ายความร่วมมือทางวิชาการนี้ ถือเป็นความร่วมมือระดับชาติที่เป็นประโยชน์อย่างยิ่งทําให้เกิดการผลิตบุคลากรด้านการแพทย์และสาธารณสุขที่มีคุณภาพ ช่วยเสริมสร้างประสิทธิภาพและความแข็งแกร่งของระบบบริการสุขภาพของประเทศไทยได้เป็นอย่างดี” นายอนุทินกล่าว
สําหรับหน่วยงานที่ลงนามความร่วมมือทางวิชาการในครั้งนี้ ประกอบด้วย สํานักงานปลัดกระทรวงสาธารณสุข กรมการแพทย์ กรมควบคุมโรค กรมอนามัย กรมสุขภาพจิต กรมวิทยาศาสตร์การแพทย์ กรมสนับสนุนบริการสุขภาพ กรมการแพทย์แผนไทยและการแพทย์ทางเลือก สํานักงานคณะกรรมการอาหารและยา องค์การเภสัชกรรม สถาบันการแพทย์ฉุกเฉินแห่งชาติ สํานักงานหลักประกันสุขภาพแห่งชาติ สถาบันวิจัยระบบสาธารณสุขสํานักงานกองทุนสนับสนุนการสร้างเสริมสุขภาพ สถาบันรับรองคุณภาพสถานพยาบาล (องค์การมหาชน) และโครงการสนับสนุนการพัฒนางานประจําสู่งานวิจัยระดับประเทศ
************************************** 2 กุมภาพันธ์ 2565
รัฐบาลไทย-ข่าวทำเนียบรัฐบาล-เริ่มใช้ พ.ร.บ.คุ้มครองข้อมูลส่วนบุคคล พ.ศ.2562
วันพุธที่ 1 มิถุนายน 2565
เริ่มใช้ พ.ร.บ.คุ้มครองข้อมูลส่วนบุคคล พ.ศ.2562
วันพุธที่ 1 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1มิ.ย.65) เป็นวันแรกที่ พ.ร.บ.คุ้มครองข้อมูลส่วนบุคคล พ.ศ.2562 มีผลบังคับใช้ โดยมีหลักการสําคัญคือ เพื่อสร้างความเชื่อมั่นแก่ประชาชนว่าข้อมูลส่วนบุคคลจะไม่ถูกนําไปใช้ในทางที่ผิด และเป็นมาตรฐานให้องค์กร หน่วยงานต่าง ๆ ในการเก็บรักษาและใช้งานข้อมูลโดยไม่ละเมิดสิทธิเจ้าของข้อมูล มีระบบปฏิบัติงานรองรับ 4 ระบบ ได้แก่ ระบบบันทึกรายการกิจกรรมการประมวลผลข้อมูลส่วนบุคคล ระบบบริหารจัดการความยินยอมของเจ้าของข้อมูล ระบบจัดการการใช้สิทธิของเจ้าของข้อมูล และระบบแจ้งเหตุละเมิดข้อมูลส่วนบุคคล พ.ร.บ.ฉบับนี้เป็นหนึ่งในกฎหมายสําคัญด้านดิจิทัล 12 ฉบับ ที่จะช่วยส่งเสริมให้ภาคธุรกิจไทยได้รับความเชื่อมั่นในระดับสากล เป็นประตูสู่โอกาสใหม่ ๆ บนเวทีโลกได้อย่างเข้มแข็งยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
วันพฤหัสบดีที่ 17 มีนาคม 2565
พม. เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
พม. เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
วันที่ 16 มีนาคม 2565 เวลา 16.00 น. ณ กระทรวงการพัฒนาสังคมและความมั่นคงของมนุษย์ (พม.)นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยถึงความคืบหน้ากรณี พม.เปิดรับฟังความคิดเห็นร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ..... ซึ่งขณะนี้ พม. อยู่ระหว่างการดําเนินการรับฟังความคิดเห็นจากผู้มีส่วนได้ส่วนเสีย อาทิ เครือข่ายภาคประชาสังคม เครือข่ายคนพิการ เครือข่ายผู้สูงอายุ สตรี เด็ก เยาวชน และสภาองค์กรชุมชน โดยมีเครือข่ายต่าง ๆ เข้ามาแสดงความคิดเห็นแล้วกว่า 5,004 องค์กร (ข้อมูล ณ วันที่ 11 มี.ค. 65) ซึ่งมีทั้งเห็นด้วย และไม่เห็นด้วยกับร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ....
นางพัชรีกล่าวต่อไปว่า โค้งสุดท้ายแล้ว กระทรวง พม. จะเปิดรับฟังความร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. .... จนถึงวันที่ 25 มีนาคม 2565 อยากเชิญชวนให้เครือข่ายที่มีส่วนเกี่ยวข้องเข้ามาร่วมแสดงความคิดเห็นให้มากที่สุด โดยสามารถแสดงความคิดเห็นผ่านช่องทาง ดังนี้ 1) ผ่านเว็บไซต์ กระทรวงการพัฒนาสังคมและความมั่นคงของมนุษย์ที่www.m-society.go.th เว็บไซต์และเว็บบอร์ดของกรมพัฒนาสังคมและสวัสดิการwww.dsdw.go.thและระบบกลางทางกฎหมายhttps://www.law.go.th2) เวทีรับฟังความคิดเห็น 3) ทางไปรษณีย์อิเล็กทรอนิกส์ Email : npo.draff@gmail.com โดยขอให้ตั้งชื่อเรื่อง "แสดงความคิดเห็นต่อร่างพระราชบัญญัติการดําเนินกิจกรรมขององค์กรไม่แสวงหากําไร พ.ศ. ...." และ 4) นําส่งด้วยตนเองหรือทางไปรษณีย์ มายังกรมพัฒนาสังคมและสวัสดิการ ที่อยู่ 1034 ถนนกรุงเกษม แขวงมหานาค เขตป้อมปราบศัตรูพ่าย กรุงเทพมหานคร 10100
หลังจากปิดการรับฟังความคิดเห็นแล้ว กระทรวง พม. จะนําข้อมูลไปวิเคราะห์ร่วมกับหน่วยงานที่เกี่ยวข้อง และจะแถลงข่าวเปิดเผยผลการรับฟังความคิดเห็นและผลการวิเคราะห์ให้ประชาชนได้รับทราบ และเสนอต่อคณะรัฐมนตรีเพื่อประกอบการพิจารณาต่อไปนางพัชรีกล่าวในตอนท้าย
รัฐบาลไทย-ข่าวทำเนียบรัฐบาล-รมว.สุชาติ ปาฐกถาพิเศษ “ปลุกพลัง สร้างทางรอด SMEs” ลั่น รัฐเร่งเยียวยาผู้ประกอบการรักษาการจ้างงาน
วันเสาร์ที่ 30 ตุลาคม 2564
รมว.สุชาติ ปาฐกถาพิเศษ “ปลุกพลัง สร้างทางรอด SMEs” ลั่น รัฐเร่งเยียวยาผู้ประกอบการรักษาการจ้างงาน
..
เมื่อวันที่ 30 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ปาฐกถาพิเศษในหัวข้อ “ปลุกพลัง สร้างทางรอด SMEs” ภายในงานสัมมนาออนไลน์ รู้แล้วรวย ฮีโร่ SMEs กู้วิกฤตไปต่อแบบไม่มีร่วง โดยเส้นทางเศรษฐีออนไลน์ ในงานเกษตรมหัศจรรย์ วันเส้นทางเศรษฐี ซึ่งจัดโดยบริษัท มติชน จํากัด (มหาชน) ณ อาคารศูนย์อาชีพและธุรกิจมติชน หมู่บ้านประชานิเวศน์ 1 แขวงลาดยาว เขตจตุจักรกรุงเทพมหานคร โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติ กล่าวว่า ขอขอบคุณบริษัท มติชน จํากัด (มหาชน) ที่ได้จัดงานนี้ขึ้น ซึ่งถือเป็นกิจกรรมที่มีประโยชน์กับประชาชน เพื่อสร้างพลังใจให้ธุรกิจ SMEs ได้เดินต่อ เป็นธุรกิจที่มีคุณค่าต่อฐานรากของประเทศไทยอย่างยิ่ง รวมถึงนานาประเทศด้วย เพราะธุรกิจรายใหญ่ หรือธุรกิจสตาร์ทอัพ (Start Up) ทั่วโลก จะเติบโตได้จะต้องโตมาจาก SMEs ทั้งนี้ นโยบายของรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสําคัญกับธุรกิจ SMEs อย่างมาก ซึ่งนโยบายการแก้ไขปัญหานําไปสู่การผลักดันธุรกิจ SMEs จะต้องมาจากข้อมูลที่จับต้องได้ และเสถียรที่สุด
“ที่ผ่านมาพบว่า ธุรกิจ SMEs ประเภทการท่องเที่ยว ธุรกิจบริการ ร้านอาหาร มีความอ่อนไหวที่สุด ช่วงโควิด-19 ที่มีมาตรการต่าง ๆ ส่งผลต่อการเลิกจ้างและปิดตัวลง เนื่องจากความแข็งแรงธุรกิจ เงินทุนไม่เพียงพอต่อการหล่อเลี้ยงธุรกิจ โครงการเยียวยาให้กับผู้ประกอบและลูกจ้างในธุรกิจ SMEs จะช่วยประคับประคองให้ผ่านวิกฤตนี้เพื่อให้ตั้งหลักเดินต่อได้”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ร้าน Inspire โดยกองทุนกำลังใจในพระดำริพระเจ้าหลานเธอ พระองค์เจ้าพัชรกิติยาภา เปิดให้บริการแล้ว ณ อาคารกระทรวงยุติธรรม
วันพฤหัสบดีที่ 28 ตุลาคม 2564
ร้าน Inspire โดยกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา เปิดให้บริการแล้ว ณ อาคารกระทรวงยุติธรรม
ร้าน Inspire โดยกองทุนกําลังใจในพระดําริพระเจ้าหลานเธอ พระองค์เจ้าพัชรกิติยาภา เปิดให้บริการแล้ว ณ อาคารกระทรวงยุติธรรม
ในวันพฤหัสบดีที่ ๒๘ ตุลาคม ๒๕๖๔ เวลา ๑๒.๐๐ น. พลอากาศโท สมคิด สุขบาง รองประธานคณะกรรมการกองทุนกําลังใจฯ และคณะกรรมการกองทุนกําลังใจฯ รวมถึงเคานต์เจอรัล แวน เดอ สตราเทน พอนโธส ประธานมูลนิธิเจ้าพระยา อภัยราชาสยามานุกูลกิจ หม่อมราชวงศ์ปรียนันทนา รังสิต รองประธานมูลนิธิเจ้าพระยาอภัยราชาสยามานุกูลกิจ นางเตือนใจ สินธุวณิก และ ดร.จินตนันท์ ชญาต์ร ศุภมิตร คณะกรรมการมูลนิธิฯ ได้เข้าเยี่ยมชมร้าน Inspire พร้อมอุดหนุนสินค้าโครงการกําลังใจฯ ซึ่งร้าน Inspire เปิดให้บริการแล้ว ณ อาคารกระทรวงยุติธรรม
โดยภายในร้านจัดจําหน่ายสินค้าที่เป็นผลิตภัณฑ์ฝีมือผู้ต้องขังจากเรือนจําและทัณฑสถานในโครงการกําลังใจทั่วประเทศ อาทิเช่น สายคล้องแมส พวงมาลัยกระดาษทิชชู จากทัณฑสถานหญิงธนบุรี, กระเป๋าควิลท์ จากทัณฑสถานหญิงพิษณุโลก, ผ้าพันคอ ผ้าคลุมไหล่ หน้ากากอนามัย จากทัณฑสถานหญิงเชียงใหม่, กระเป๋าสม็อค จากทัณฑสถานหญิงกลาง, ผ้าถุงเกาะยอ จากทัณฑสถานหญิงสงขลา, เครื่องประดับโครเชต์ จากเรือนจํากลางขอนแก่น เป็นต้น นอกจากนี้ ยังมีน้ําสมุนไพร และผักออร์แกนิก ซึ่งเป็นสินค้าจากคนต้นแบบโครงการกําลังใจฯ สําหรับผลิตภัณฑ์เหล่านี้นับเป็นการสร้างพลัง สร้างโอกาส และสร้างอาชีพให้แก่ผู้พ้นโทษ ไม่ให้หวนกลับมากระทําผิดซ้ํา โดยร้าน Inspire เปิดให้บริการในวันจันทร์ - วันศุกร์ เวลา ๐๘.๐๐ – ๑๕.๐๐ น. ทั้งนี้ ยังมีผลิตภัณฑ์จากมูลนิธิอาสาเพื่อนพึ่ง (ภาฯ) ยามยาก สภากาชาดไทย มาจําหน่ายในร้าน Inspire ด้วย
รัฐบาลไทย-ข่าวทำเนียบรัฐบาล-กรมธนารักษ์เปิดประมูลขายที่ราชพัสดุที่ยึดมาในคดีฟอกเงิน 44 รายการ
วันศุกร์ที่ 18 มีนาคม 2565
กรมธนารักษ์เปิดประมูลขายที่ราชพัสดุที่ยึดมาในคดีฟอกเงิน 44 รายการ
กรมธนารักษ์จะเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction
กรมธนารักษ์จะเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction ซึ่งเป็นระบบประมูลทรัพย์ออนไลน์ เพื่อให้ประชาชนค้นหาและประมูลทรัพย์ที่ต้องการผ่านออนไลน์แบบ Real Time สะดวก รวดเร็ว และโปร่งใส โดยมีช่วงเวลาที่จะเปิดประมูลในรอบแรก
วันนี้ (18 มีนาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ผู้ประสงค์เข้าประมูลที่ได้สมัครสมาชิกในระบบประมูลขายผ่านระบบอิเล็กทรอนิกส์ของกรมธนารักษ์แล้วประสงค์ที่จะเสนอราคาซื้อที่ราชพัสดุรายการใดในการขายครั้งนี้ สามารถวางเงินประกันการประมูลแต่ละรายการที่จะเสนอราคาซื้อโดยชําระผ่านระบบ Payment ในช่องทางการชําระเงินบนแอปพลิเคชั่นต่างๆ เพื่อให้บริการประชาชนได้อย่างสะดวกรวดเร็ว โดยกําหนดการวางเงินประกันการประมูลตามราคาขายทรัพย์เริ่มต้นดังนี้
ราคาขายทรัพย์เริ่มต้น
(บาท) เงินประกันการประมูล
(บาท/รายการทรัพย์)
ไม่เกิน 200,000 10,000
200,001 - 500,000 25,000
500,001 - 1,000,000 50,000
1,000,001 - 3,000,000 150,000
3,000,001 - 5,000,000 250,000
5,000,001 ขึ้นไป 500,000
ทั้งนี้ ผู้เสนอราคาเสนอสามารถราคาขั้นต่ําเพิ่มขึ้นระหว่างการแข่งขันเสนอราคาแต่ละครั้ง ดังนี้
ราคาขายทรัพย์เริ่มต้น(บาท) เพิ่มราคาครั้งละ(บาท/รายการ)
ไม่เกิน 500,000 10,000
500,000 - 1,000,000 20,000
1,000,001 - 3,000,000 30,000
3,000,001 - 5,000,000 40,000
5,000,001 - 7,000,000 50,000
7,000,000 ขึ้นไป 100,000
นายประภาศ กล่าวทิ้งท้ายเชิญชวนผู้ที่สนใจเข้าร่วมประมูลเข้าร่วมประมูลได้ที่https://auction.treasury.go.thตั้งแต่วันที่ 24 – 29 มีนาคม 2565 และสามารถลงทะเบียนสมัครสมาชิกและวางเงินประกันการประมูลในระบบประมูลได้ก่อน ตั้งแต่วันที่ 14 – 28 มีนาคม 2565 (ก่อนเวลา 18.00 น.) สามารถสอบถามรายละเอียด หรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือ Facebook กรมธนารักษ์